چین ده ینگی تور کرونا ویروس (Covid-19) باعث حیاتی نی یوقاتگن کیشی لر سانی 2 مینگ 238 نفر گه کوتریلیب کیترایکن, سونگگی 24 ساعتده خوددی شوو ویروس نینگ 118 کیشی نینگ اولیمی گه سبب بولگن لیگی بیلدیریلدی.
چین ملی ساغلیق کمیسیونی تامانیدن بیریلگن معلومات گه کوره, اوشبو اولکه ده 75 مینگ 465 کیشی ده کرونا ویروس انیقلنگن لیگی بیلدیریلرایکن, مذکور کیشی لر دن 11 مینگ 633 نفری نینگ ساغلیق وضعیتی نینگ یمان ایکن لیگی معلوم قیلیندی.
میلادی 2019- ییل 12 دسامبر ده چین نینگ هوبئی ایالتی ووهان شهریده پیدا بولگن اوشبو ویروس نینگ قیسقه بیر مدت مابینیده باشقه شهر لر و اولکه لر گه کینگ قولاچ یاییب کیتیشی آرتیدن دنیا ساغلیق نی سقلش تشکیلاتی عاجل وضعیت اعلان ایتگن ایدی.
چین داخل دنیا بویلب 76 مینگ 700 دن آرتیق کیشی ده اوشبو ویروس نینگ انیقلنگن لیگی بیلدیریلدی.
جاپان ده 727, جنوبی کوریا ده 156, سنگاپورده 85, تایلند ده 35, مالزیا ده 22, آسترالیا ده 17, ویتنام ده 16, آلمان ده 16, امریکا قوشمه ایالتلریده 15, فرانسه ده 12, انگلستان ده 9, بیرلشگن عرب امیرلیک لریده 9, کانادا ده 8, ایران ده 5, ایتالیا ده 3, هندوستان ده 3, فلیپین لر ده 3, روسیه ده 2, اسپانیا ده 2, نپال ده 1 سریلانکا ده 1, کامبوچیا ده 1, بلجیم ده 1, فنلند ده 1 و مصرده 1 کیشی ده اوشبو ویروس نینگ انیقلنگن لیگی معلوم قیلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
